संहिताएं दे बाद दी रचनाएं गी “ब्राह‌्मण ग्रन्थ” गै गालाया जंदा ऐ। इन्दे च कुतै-कुतै शब्दें दे अर्थ समझने दा प्रयास लभदा ऐ पर एह् प्रायास बड़ा थोह्‌ड़ा ऐ ते दूआ शब्दें दे खंड आदि करने दा प्रयास अक्सर अंदाजे पर अधारत ऐ ते स्हेई बी नेईं। पर, इसदा म्हत्तव इस लेई ऐ जे संसार भरा च एह् पैह्‌ला व्याकतणिक प्रयास लभदा ऐ, जिसदे राहें कुसै रचना दे खंड-खंड करना ते धातु दे अर्थ तगर पुज्जने दा हीला कीता गेदा ऐ। भामें ब्राह‌्मण ग्रन्थकारें दा मुक्क लक्ष्य ध्वनि जां अर्थ नेईं सा पर फ्ही बी गौण रूपा च गै उन्दा ध्यान इस बक्खी गेआ ते सेही। इस इ द्रिश्टीकोण कन्नै ऐतरेय ब्राह‌्मण दा उल्लेख खास तौरा कन्नै कीता जाई सकदा ऐ। आरण्यकें च बी खास तौरा पर ऐतरेय आरण्यक च भाशा सरबन्धी मती समग्री मिलदी ऐ।